Vær og Vind - Tidenes varmeste november også langs Vestfolds-, Telemarks- og Rogalandskysten - Powered by Proweb
Tidenes varmeste november også langs Vestfolds-, Telemarks- og Rogalandskysten
28.11.06: Ikke bare på Sørlandskysten blir årets november tidenes varmeste. Også langs kysten av Vestfold, Telemark og Rogaland faller rekordene for middeltemperaturen.
Temperaturene de siste dagene har ligget på det som er normalt i slutten av september i begynnelsen av oktober. Og vi skriver vitterlig slutten av november. Stort sett har november hittil vært mellom tre og fire grader høyere enn normalt. Lokalt har det også vært sommer i klimatologisk forstand så sent som i går; noen steder også i dag.
Hurtigstatitstikken fra Klimadivisjonen på Meteorlogisk institutt viser at f.eks. Obrestad fyr på Jæren og Kvitsøy-Nordby ligger på en middeltemperatur for de 27 første november-døgnene på 8,7 grader.
-- Det er en tidel høyere enn gjeldende fylkesrekord for Rogaland. Den stammer fra Skudenes-Høines på Karmøy og er fra 1953, konstaterer vi her på www.varviggo.no.
Utsira Fyr, som har målinger helt tilbake fra 1867, har til et månedsmiddel på 8,4 grader. Fra 1953 står den lokale rekorden på 8,3*C.
Langs kysten av Vestfold har det vært varmest på Færder Fyr der midlet til nå er 8,4 grader. Det er fire tideler over den lokale rekorden -- og dessuten fylkesrekorden for Vestfold! -- fra 1938, og det er særlig langs kysten at november i år slår rekordene fra f.eks. 2000, 1953 og 1938.